വെള്ളിമൂങ്ങ പോലെ ചെയ്യാന് നോക്കിയതാണ് ആ സിനിമയുടെ പരാജയം സംവിധായകന് ജിബു ജേക്കബ് പറയുന്നു Entertainment വെള്ളിമൂങ്ങ, മുന്തിരിവള്ളികള് തളിര്ക്കുമ്ബോള് എന്നീ സൂപ്പര് ഹിറ്റ് ചിത്രത്തിനു ശേഷം സംവിധായകന് ജിബു ജേക്കബ് ചെയ്ത ചിത്രമാണ് ആദ്യരാത്രി. ഒരു ഇടവേളയ്ക്കു ശേഷം ബിജു മേനോനും ജിബു ജേക്കബും ഒന്നിച്ചെത്തിയ സിനിമയായിരുന്നു അത്. എന്നാല് വേണ്ടത്ര ശ്രദ്ധിക്കപെടാതെ പോയ ഒരു ചിത്രം കൂടെ ആയിരുന്നു അത്. അതിന്റെ കാരണം വ്യക്തമാക്കുകയാണ് സംവിധായകന് ജിബു ജേക്കബ്. വെള്ളിമൂങ്ങ പോലെ പോലെ കോമഡി രംഗങ്ങള് കാണിക്കണം അത് കാണികള് പ്രതീക്ഷിക്കും എന്ന ചിന്തയാണ് ആ സിനിമയെ ബാധിച്ചതെന്ന് പറയുകയാണ് അദ്ദേഹം. മുന്പ് ചെയ്ത രണ്ട് സിനിമകളുടെ അത്രയും വിജയം ആദ്യരാത്രി നേടിയില്ല. പ്രതീക്ഷിച്ചപോലെ ഹാസ്യം അതില് ഫലം കണ്ടില്ല എന്നതാണ് പ്രധാന കാരണം. വെള്ളിമൂങ്ങയുടെ മുകളില് എല്ലാവരും പ്രതീക്ഷിക്കും എന്നുള്ളത് കൊണ്ട് സിനിമയില് കോമഡി രംഗങ്ങള് വേണം എന്നു കരുതി ചെയ്തതാണ്. അങ്ങനെ ചെയ്യാല് പാടില്ലായിരുന്നു. ഇത് കോമഡി ആകും എന്നു കരുതി ചെയ്തിട്ട് കാര്യമില്ലല്ലോ. മാത്രമല്ല ആ സിനിമയിലെ കഥാപാത്രത്തിന് അങ്ങനെ ഒരു ഹാസ്യത്തിന് സാഹചര്യങ്ങളും കുറവായിരുന്നു. അത് അടിച്ചേല്പ്പിക്കുന്നതാണ് പ്രശ്നം എന്ന് പിന്നെയാണ് മനസ്സിലായത്. ജിബു ജേക്കബ് പറയുന്നു. സെന്ട്രല് പിക്ച്ചേഴ്സാണ് ആദ്യരാത്രി നിര്മ്മിച്ചത്. വിചാരിച്ച ലാഭം സിനിമയില് നിന്ന് കിട്ടിയില്ലെങ്കിലും നിര്മാതാവ് സന്തോഷത്തിലായിരുന്നു എന്ന് പറയുകയാണ് ജിബു ജേക്കബ്. പക്ഷേ വിചാരിച്ച പോലെ സിനിമ വന്നില്ലെന്നും ബിജു മേനോന് അടക്കം എല്ലാവരും പ്രതീക്ഷയിലായിരുന്നെന്നും പറയുകയാണ് അദ്ദേഹം. മാസ്റ്റര് ബിന് എന്ന യൂട്യൂബ് ചാനലിന് ആണ് സിനിമയുടെ അനുഭവങ്ങള് സംവിധായകന് പങ്കുവെച്ചത്. English Summary : director jibu jacob about biju menon starrer aadyarathri movie